Operasi München

Operasi München () ialah nama kod pihak Romania bagi satu penyerangan bersama Jerman dan Romania semasa Operasi Barbarossa — pencerobohan Jerman terhadap Kesatuan Soviet dalam Perang Dunia Kedua. Objektif utamanya ialah untuk menawan semula wilayah-wilayah Bessarabia, Bukovina Utara, dan wilayah Hertsa, yang telah diserahkan oleh Romania kepada Kesatuan Soviet setahun sebelumnya (Pendudukan Soviet ke atas Bessarabia dan Bukovina Utara).Operasi bermula pada malam 2–3 Julai 1941 dan berjaya diselesaikan selepas 24 hari pertempuran. Formasi Paksi yang terlibat termasuk Tentera Darat Ketiga Romania (di bawah perintah Petre Dumitrescu) di utara, Tentera Darat Ke-11 Jerman dan unit-unit Romania bawahan (diketuai oleh Eugen Ritter von Schobert) di tengah, Tentera Darat Keempat Romania (diketuai oleh Nicolae Ciupercă) di selatan.Serangan ini diikuti dengan pembunuhan beramai-ramai terhadap penduduk Yahudi di Bessarabia.


Penyerangan bermula pada 2 Julai, dengan tentera Romania menyerang di utara. Pada 5 Julai, Cernăuți, ibu kota Bukovina Utara, telah ditawan oleh Batalion Ke-3 dan Ke-23 Vânători de Munte. Pada 16 Julai, ibu kota Bessarabia, Chișinău, berjaya ditawan oleh pasukan Romania selepas pertempuran sengit, yang diketuai oleh Divisyen 1 Armor Romania (Divizia 1 Blindată), dilengkapi dengan 126 kereta kebal ringan R-2. Menjelang 26 Julai, seluruh wilayah tersebut telah berada di bawah kawalan Jerman-Romania. Pada 17 Ogos, wilayah Bessarabia dan Bukovina Utara secara rasmi dimasukkan semula ke dalam negara Romania.

 Rujukan 

Bibliografi


Category:Sejarah Romania
Category:Sejarah Ukraine
Category:Konflik 1941
Category:Perang Dunia Kedua
Category:Pertempuran
Category:Sejarah Jerman
Category:Perang Jerman-Soviet
Category:Tentera Jerman
Category:Sejarah Rusia